[{"text_idx": "#000000", "text": "AvalehtPROAnettAnett Kontaveit loobus kolmandas setis seljavigastuse to\u0303ttu"}, {"text_idx": "#000001", "text": "Anett Kontaveit loobus kolmandas setis seljavigastuse to\u0303ttu"}, {"text_idx": "#000004", "text": "Anett Kontaveit (7) alustas va\u0308ga ha\u0308sti Abu Dhabi turniiri 2. ringi kohtumist ameeriklanna Shelby Rogersi vastu ja miski ei to\u0303otanud ha\u0308da, aga ilmselt see siiski oli, sest kolmandas setis vo\u0303ttis Anett meditsiinilise pausi, lasi selga masseerida, aga kaks geimi hiljem ikkagi loobus."}, {"text_idx": "#000005", "text": "Esimeses setis hoidsid mo\u0303lemad servi va\u0308ga kindlalt Anetti eduni 3:2 ja tundus, et kui keegi murrab, on seti saatus otsustatud. Anett murdiski nulliga seisuks 4:2, aga ei olnud veel otsustatud, sest ameeriklanna murdis heade to\u0303rjete toel nulliga tagasi. Ja\u0308rgmises servigeimis oli Rogers taga 15:40, seega vahepeal vo\u0303itsid servijad 12st punktist ainult u\u0308he. Kuid selle geimi ameeriklanna pa\u0308a\u0308stis."}, {"text_idx": "#000006", "text": "Peatselt juhtus sama lugu, et Anett murdis ja andis kohe servi tagasi, aga seekord oli vahepeal ka sett la\u0308bi, sest Eesti esireket sai vastase pallingu ka\u0308tte seisul 5:4. Esimeses setis oli Anetti ma\u0308ngu kvaliteet va\u0308ga ko\u0303rge ja seda to\u0303estasid ka numbrid \u2013 12 a\u0308ralo\u0308o\u0308ki ja 7 lihtviga, Rogersil vastavalt 5 ja 14, kuid sunnitud vigu tegi Anett rohkem ja see natuke tasakaalustas vahet."}, {"text_idx": "#000007", "text": "Kuid teises setis hakkas Anett tunduvalt rohkem eksima. Eriti palju lo\u0303i ta eeska\u0308ega palli pikaks. Rogersi ma\u0308ng ei olnud palju muutunud ja serv oli tal endiselt ohtlik, aga samas to\u0303rjutav. Kuid Anett ja\u0308i ise ja\u0308rjest kehvemaks ja pa\u0308rast 3:6 kaotust selgus peagi to\u0303siasi, et seljavalu segab tal ma\u0308ngimast. Kas see algas juba teises setis, pole teada. Igatahes olid Anetti numbrid teises setis juba hoopis teistsugused \u2013 6 a\u0308ralo\u0308o\u0308ki ja 14 lihtviga (Rogers 9/10). Samuti langes Anetti esimese servi protsent \u2013 esimeses setis 64, teises 50. Tulemuseks ma\u0308rgiti 4:6, 6:3, 4:1 Rogersile."}, {"text_idx": "#000008", "text": "Kuna sel na\u0308dalal la\u0308ksid kaduma ka mullused Peterburi vo\u0303idupunktid, langes Anett esialgu jooksvas edetabelis 27. kohale, aga ta vo\u0303ib langeda veelgi olenevalt la\u0308himate rivaalide tulemustest. Na\u0308iteks Jil Teichmann (S\u030cveits) ja Barbora Krejcikova (Ts\u030cehhi) vajavad Abu Dhabis juurde vaid u\u0308ht vo\u0303itu, et Anettist mo\u0308o\u0308duda."}, {"text_idx": "#000010", "text": "Kaia Kanepi saab vastase kvalifikatsiooniturniirilt"}, {"text_idx": "#000013", "text": "Kontaveit ja Rogers andsid maailma tipp-paarile ko\u0303va lahingu, kuid kaotasid napilt"}, {"text_idx": "#000014", "text": "Anett Kontaveit ja\u0308tkab Wimbledoni paarisma\u0308ngus"}, {"text_idx": "#000015", "text": "Kaia Kanepi vo\u0303itles va\u0308lja raske vo\u0303idu!"}, {"text_idx": "#000017", "text": "Kaia Kanepi ma\u0308ngib Charlestoni turniiril"}, {"text_idx": "#000019", "text": "TennisNet.ee \u2013 mis? miks? ja kellele?"}]